Source: https://www.zakonypreludi.sk/zz/2014-50
Timestamp: 2020-07-07 13:43:15+00:00

Document:
50/2014 Z. z. Novela nariadenia vlády o podmienkach poskytovania podpory rozvoja vidieka | Aktuálne znenie
50/2014 Z. z.
Nariadenie vlády č. 50/2014 Z. z.Nariadenie vlády Slovenskej republiky, ktorým sa dopĺňa nariadenie vlády Slovenskej republiky č. 499/2008 Z. z. o podmienkach poskytovania podpory podľa programu rozvoja vidieka v znení neskorších predpisov
Účinnosť od 01.03.2014 do14.04.2015
Zrušený 75/2015 Z. z.
Čl. I (§ 61a - § 61b)
Aktuálne znenie 01.03.2014 - 14.04.2015
ktorým sa dopĺňa nariadenie vlády Slovenskej republiky č. 499/2008 Z. z. o podmienkach poskytovania podpory podľa programu rozvoja vidieka v znení neskorších predpisov
Nariadenie vlády Slovenskej republiky č. 499/2008 Z. z. o podmienkach poskytovania podpory podľa programu rozvoja vidieka v znení nariadenia vlády Slovenskej republiky č. 121/2009 Z. z., nariadenia vlády Slovenskej republiky č. 128/2010 Z. z. a nariadenia vlády Slovenskej republiky č. 230/2013 Z. z. sa dopĺňa takto:
Za § 61 sa vkladajú § 61a a 61b, ktoré vrátane nadpisu nad paragrafom znejú:
„Prechodné ustanovenia účinné od 1. marca 2014
Na žiadosti o poskytnutie vyrovnávacieho príspevku podľa § 61b a na nové žiadosti o poskytnutie vyrovnávacieho príspevku podané v roku 2014 sa nevzťahujú ustanovenia § 57 ods. 1 písm. b) a ods. 5.
(1) Ak žiadateľ zaradený do opatrenia podľa § 16 a § 35 písm. b), c), f) a g), ktorý plnil podmienky v päťročnom záväzku v rokoch 2009 až 2013, chce v záväzku pokračovať do 31. decembra 2014, podá Pôdohospodárskej platobnej agentúre žiadosť o pokračovanie vykonávania opatrenia v roku 2014.
(2) Žiadosť o pokračovanie vykonávania opatrenia v roku 2014 je povinný žiadateľ podať do 31. marca 2014 na formulári zverejnenom na webovom sídle Pôdohospodárskej platobnej agentúry; na žiadosti podané po tomto termíne sa neprihliada.
(3) Žiadosť o platbu podá žiadateľ podľa odseku 1 v termíne určenom vo výzve zverejnenej na webovom sídle Pôdohospodárskej platobnej agentúry a na formulári s určenými prílohami.
(4) Žiadateľ podľa odseku 1 je povinný naďalej dodržiavať podmienky jednotlivých opatrení podľa tohto nariadenia vlády do 31. decembra 2014.
(5) Na žiadateľa podľa odseku 1 sa nevzťahuje ustanovenie § 40 ods. 1 druhá veta.“.

References: § 61
 § 61
 § 61
 § 61
 § 57
 § 16
 § 35
 § 40